Komisjoni aruanne Euroopa Parlamendile ja nõukogule EAGGF tagatisrahastu kulude kohta - Varajase hoiatamise süsteem nr 5/2004, nr 6/2004 ja nr 7/2004 /* SEK/2004/1183 lõplik */





KOMISJONI ARUANNE EUROOPA PARLAMENDILE JA NÕUKOGULE EAGGF tagatisrahastu kulude kohta - Varajase hoiatamise süsteem nr 5/2004, nr 6/2004 ja nr 7/2004 1. Assigneeringute esialgne kasutamine Juulis 2004 (liikmeriikide kulud 16. oktoobrist 2003 kuni 31. maini 2004) on kasutatud eelarve 1. eelarverea all assigneeringuid 34 516,0 miljoni euro ulatuses, s.o 73,8% assigneeringutest. Enne raamatupidamisarvestuse kontrollimist ja heakskiitmist on need kulud alajaotiste 1a ja 1b osas umbes 795,7 miljonit eurot alla näitajate. Pärast raamatupidamisarvestuse kontrollimist ja heakskiitmist suurenevad kasutamata vahendid alajaotiste 1a ja 1b osas -938,8 miljoni euroni. EAGGF tagatisrahastu täitmise üksikasjalikud andmed 2004. aasta märtsist maini on käesolevale aruandele lisatud tabelites. 2. Märkused 2004. aasta eelarve täitmise kohta Eelarve täitmist mõjutavad järgmised peamised tegurid: 2.1. Rahalised tegurid Dollari/euro kurss Eespool osutatud kuludes on võetud arvesse dollari/euro kursi liikumist. Suure osa põllumajandustoodete, eelkõige teravilja ja suhkru eksporditoetuste puhul ning mõne ühendusesisese toetuse, näiteks puuvillatoetuse puhul sõltuvad kulud dollarikursi liikumisest. Vastavalt eelarvedistsipliini käsitlevale nõukogu määrusele (nõukogu 26. septembri 2000. aasta määrus (EÜ) nr 2040/2000) koostati 2004. aasta põllumajanduseelarve kirjalik muutmisettepanek 2003. aasta juuli, augusti ja septembri keskmise dollarikursi alusel, s.o 1 euro = 1,12 dollarit. Ajavahemikul 1. august 2003 kuni 31. mai 2004 oli keskmine dollarikurss umbes 1 euro = 1,22 dollarit, s.o 2004. aasta eelarve koostamisel kasutatud kursist suurem. 2.2. Turutegurid Alajaotis 1a Alajaotise 1a osas on täitmine enne raamatupidamisarvestuse kontrollimist ja heakskiitmist näitajast umbes 516,2 miljonit eurot väiksem. Osa alatäitmisest (umbes 78%) on seotud taimsete saaduste sektoriga ning umbes 17% on tingitud kulude aeglustumisest veterinaaria ja taimetervise valdkonnas. Taimsete saaduste sektoris on alatäitmine seotud peamiselt suhkru, puuvilla, tubaka ja muude taimsete saaduste/meetmetega. Loomsete toodete sektoris on alatäidetud piimasaadustega seotud eelarve. Tuleb lisada järgmised märkused: Artikkel 05 02 01: Teravilja turumeetmed // Erinevus: -150 miljonit eurot (-26,7%) // (kulud: 273 miljonit eurot) (näitaja: 423 miljonit eurot) Alatäitmine on peamiselt seotud sellega, et liikmesriigid on deklareerinud tärkliseturul sekkumiseks abimaksed, mis jäävad näitajate tasemele alla. See on seotud asjaoluga, et praegustel soodsatel turutingimustel on tärklise tootmistoetus null. Komisjoni talitused arvavad, et selle artikli eelarvelisi assigneeringuid ei kasutata eelarveaasta lõpuks ära. Artikkel 05 02 05: Suhkur // Erinevus: -191 miljonit eurot (-11,2%) // (kulud: 942 miljonit eurot) (näitaja: 1133 miljonit eurot) Alatäitmine võrreldes näitajaga on tingitud sellest, et eksporditoetusega suhkrut on vähem eksporditud. Praegu on ekspordimaht käesolevaks ajaks eeldatud ekspordimahust umbes 66%. Komisjoni talitused arvavad, et selle artikli eelarvelisi assigneeringuid ei kasutata eelarveaasta lõpuks ära. Artikkel 05 02 07: Kiudtaimed // Erinevus: -66 miljonit eurot (-7,5%) // (kulud: 621 miljonit eurot) (näitaja: 687 miljonit eurot) Komisjoni talitused määrasid 2003/2004 turustusaastaks abikõlbliku puuvilla kogused, mis on väiksemad 2004. aasta eelarve koostamisel määratud kogustest. Selle alusel on kogumaksed puuvillaabile väiksemad, mille tõttu selle artikli eelarvelisi assigneeringuid ei kasutata eelarveaasta lõpuks ära. Artikkel 05 02 10: Tubakas // Erinevus: -45 miljonit eurot (-4,9%) // (kulud: 711 miljonit eurot) (näitaja: 756 miljonit eurot) Alatäitmine on peamiselt seotud tubaka lisatasude aeglustunud maksmisega kahe liikmesriigi poolt võrreldes praeguse hetke näitajaga. Artikkel 05 02 11: Muud taimsed saadused / meetmed // Erinevus: -34 miljonit eurot (-4,3%) // (kulud: 414 miljonit eurot) (näitaja: 448 miljonit eurot) Alatäitmine on tingitud POSEI-programmide rakendamise aeglustumisest näitajaga võrreldes. Artikkel 05 03 01: Piim ja piimasaadused // Erinevus: -173 miljonit eurot (-5,9%) // (kulud: 1773 miljonit eurot) (näitaja: 1946 miljonit eurot) Soodsate tingimuste tõttu piimaturul on piimasaaduste eksporditoetused vähenenud ning koos kondenspiima ekspordikoguste vähenemisega on tulemuseks piimasaaduste väiksemad eksporditoetused. Komisjoni talitused arvavad, et kui praegune olukord jätkub, ei kasutata selle artikli eelarvelisi assigneeringuid eelarveaasta lõpuks ära. Artikkel 05 03 04: Sealiha, munad ja kodulinnuliha, mesindus ja muud loomsed saadused // Erinevus: -14 miljonit eurot (-7,9%) // (kulud: 90 miljonit eurot) (näitaja: 104 miljonit eurot) Sealihaturu stabiliseerimiseks võttis komisjon 2003. aasta detsembri lõpus kasutusele sealiha eraladustamise ning 2004. aasta jaanuari lõpus värske ja külmutatud sealiha eksporditoetuse. Mõlemad meetmed on peatatud seoses sektori turuolukorra paranemisega. 2004. aasta eelarves ei olnud siiski kummagi kava tarvis assigneeringuid ette nähtud. Seetõttu on komisjoni arvates selle artikli praegune alatäitmine ajutine. Kui liikmesriigid teevad kõik nende meetmetega seotud maksed, ületatakse eelarves sealihasektorile ette nähtud krediidiassigneeringud. 3. Järeldused Assigneeringute kasutamine 31. mail 2004 2004. aasta juuli (liikmesriikide kulud 16. oktoobrist kuni 31. maini 2004) assigneeringute kasutamisel nähtub alajaotise 1a alatäitmine. Osa alatäitmisest on tingitud veterinaaria ja taimetervise valdkonna kulude aeglustumisest. Ülejäänu on seotud eelarveartiklitega 05 02 01, 05 02 05, 05 02 07 ja 05 03 01. Praegu arvavad komisjoni talitused, et nende eelarveartiklite alatäitmine jätkub eelarveaasta lõpuni ning toob kokkuvõttes kaasa eelarve kokkuhoiu. Muude eelarveartiklite täitmise osas ei saa komisjoni talitused praegu kindlat arvamust esitada. Alajaotise 1b alatäitmist ei ole praegu vaja kommenteerida. LISA 1 >REFERENCE TO A GRAPHIC> LISA 2 >REFERENCE TO A GRAPHIC> LISA 3 >REFERENCE TO A GRAPHIC>